1. Vaistų leidimo įrenginys (20), apimantis:

gaubtą (38);

vaistų talpyklą (22) su talpyklos korpusu (30), kuriame laikomas vaistas, ir stumdomu stūmokliu (32), operuojamai sujungtu su talpyklos korpusu, stumdomas stūmoklis, judinamas talpyklos korpuso atžvilgiu, dozuoja vaistą iš vaistų talpyklos, vaistų talpyklą galima judinti minėto gaubto atžvilgiu tarp laikymo padėties ir leidimo padėties;

pavaros mechanizmą (24), kuris pritaikytas, pradėjus dozavimo įvykį, perkelti vaistų talpyklą iš laikymo padėties į leidimo padėtį; ir

įtraukimo mechanizmą (26), kuris pritaikytas, pradėjus įtraukimo judesį, perkelti vaistų talpyklą iš leidimo padėties į laikymo padėtį;

b e s i s k i r i a n t i s tuo, kad įrenginys papildomai apima:

pagreičio matuoklį (92), įrengtą vaistų leidimo įrenginyje, pagreičio matuoklis sukonfigūruotas nustatyti pirmąjį pagreitį, kurį sukelia vaistų talpyklos judėjimas gaubto atžvilgiu, kai pavaros mechanizmas perkelia vaistų talpyklą iš laikymo padėties į leidimo padėtį, ir sukonfigūruotas nustatyti antrąjį pagreitį, kurį sukelia vaistų talpyklos judėjimas gaubto atžvilgiu, kai įtraukimo mechanizmas perkelia vaistų talpyklą iš leidimo padėties į laikymo padėtį; ir

valdiklį (100), operuojamai sujungtą su pagreičio matuokliu, kur valdiklis sukonfigūruotas pagal aptiktą pirmąjį pagreitį nustatyti dozavimo įvykio pradžią, ir pagal aptiktą antrąjį pagreitį – įtraukimo judesio pabaigą.

2. Įrenginys pagal 1 punktą, apimantis naudotojo sąsają (104), komunikabiliai sujungtą su valdikliu, kur valdiklis sukonfigūruotas perduoti minėtai naudotojo sąsajai informaciją apie dozavimo įvykio pradžią ir mažiausiai apie vieną iš šių įvykių – dozavimo įvykio pabaigą ir įtraukimo judesio pabaigą.

3. Įrenginys pagal 2 punktą, kur naudotojo sąsaja yra įrengta ant įrenginio.

4. Įrenginys pagal 2 punktą, kur naudotojo sąsaja yra atskirai nuo įrenginio, ir valdiklis sukonfigūruotas belaidžiu būdu perduoti naudotojo sąsajai informaciją apie dozavimo įvykio pradžią ir mažiausiai apie vieną iš šių įvykių – dozavimo įvykio pabaigą ir įtraukimo judesio pabaigą.

5. Įrenginys pagal 1 punktą, kur pavaros mechanizmas pritaikytas perkelti vaistų talpyklą pagal ašį distaline kryptimi, ir įtraukimo mechanizmas pritaikytas perkelti vaistų talpyklą pagal ašį proksimaline kryptimi.